בובספוג: הסרט

**בובספוג: הסרט** (באנגלית: **The SpongeBob SquarePants Movie**, בזמן אמת באישור ההקרנה של המועצה לביקורת סרטים ומחזות, בעיתונים ובבתי הקולנוע מלבד בכרזה הוצג כ-"**בוב ספוג: הסרט**") הוא סרט קולנוע מונפש משנת 2004 המבוסס על סדרת הטלוויזיה "בובספוג מכנסמרובע". הסרט, בבימויו והפקתו של סטיבן הילנבורג, משלב דמויות מצוירות עם שחקנים חיים. בסרט מדבבים קאסט השחקנים המקורי מהסדרה - טום קני, ביל פאגרבאקי, קלנסי בראון, רוג'ר בומפאס, דאג לורנס, ג'יל טיילי, קרולין לורנס ומרי ג'ו קאטלט. לצידם מדבבים בנוסף אלק בולדווין, סקרלט ג'והנסון וג'פרי טמבור בתפקיד דמויות חדשות, ודייוויד הסלהוף מופיע בתפקיד עצמו. בסרט, פלנקטון מוציא לפועל תוכנית שמפלילה את אויבו מר קראב, בכך שגונב את כתרו של המלך נפטון, ובכך גונב את המתכון הסודי של קציצת הסרטן ומשתלט על העולם. בובספוג ופטריק חוברים יחד בכדי להחזיר את הכתר מעיר הצדפים ולהציל את מר קראב מזעמו של נפטון ואת עולמם משלטונו של פלנקטון.

הילנבורג הסכים לאחר הצעות חוזרות ונשנות מטעם סרטי פרמאונט בשנת 2002 לעבד את הסדרה בובספוג מכנסמרובע לסרט באורך מלא. להפקת הסרט נעזר בצוות הכותבים מהסדרה, ביניהם הוא עצמו, דרק דריימון, טים היל, קנט אוסבורן, אהרון ספרינגר ופול טיביט, שיצרו סיפור מסע הרפתקאות אגדתי אשר יביא את בובספוג ופטריק אל פני השטח. הסרט במקור תוכנן לשמש כסיום לסדרה, אך ניקולודיאון הזמינו עוד פרקים מהסדרה, מאחר שנעשתה לסדרה רווחית עבורם, אז הילנבורג פרק מתפקידו בסדרה, בעוד טיביט החליף אותו.

הקרנת הבכורה של "בובספוג: הסרט" נערכה בלוס אנג'לס ב-14 בנובמבר 2004, בעוד הסרט יצא לאקרנים ברחבי ארצות הברית ב-19 בנובמבר. הסרט קיבל ברובו ביקורות חיוביות והרוויח 141 מיליון דולר ברחבי העולם, ובך הפך לסרט ההנפשה השביעי הרווחי ביותר לשנת 2004. לסרט יצאו שני המשכים: "בובספוג מכנס מרובע – הסרט" (2015) ו-"בובספוג הסרט: מבצע הצלה" (2020), וסרט רביעי בשם "בובספוג הסרט: מחפשים את מכנסמרובע" עתיד לצאת ב-19 בדצמבר 2025.

בישראל, הסרט יצא לראשונה ב-14 לאפריל לבתי הקולנוע, בשפה האנגלית עם כתוביות בעברית בלבד, זאת למרות ששיווקו כלל פרסומת מדובבת מאוחר יותר באותה השנה, ב-7 בדצמבר, הסרט דובב לעברית במיוחד עבור קלטות הווידאו וה-DVD.

## עלילת הסרט
בתחילת הסרט מפליג שודד ים זקן בשם בארט, כאשר אחד ממלחיו מוצא תיבת אוצר ובה כרטיסים לסרט "בובספוג: הסרט". הם מפליגים לבית הקולנוע הקרוב וצופים בסרט.

הסרט הוא המשך העלילה של הסדרה. בתחילת הסרט בובספוג מכנסמרובע חולם חלום בו הוא מנהל את הסניף השני של מסעדת הסרטן הפריך. כשהוא מתעורר, הוא נזכר שהגיע היום הגדול בו ייבחר מנהל למסעדת הסרטן הפריך 2. לצערו מר קראב (מנהל המסעדה) בוחר דווקא בסקווידוויד התמנון (הקופאי), ואומר לבובספוג שכדי להיות מנהל הוא צריך להיות גבר ולא ילד. בינתיים, פלנקטון מחליט להוציא לפועל את "תוכנית ת'". התוכנית היא לגנוב את הכתר של נפטון מלך הים, למכור אותו לעיר הצדפים, ולהפליל את קראב. פלנקטון קיווה שבעקבות זאת קראב יוצא להורג, וכשזה יקרה הוא יוכל לגנוב את המתכון הסודי של מסעדת הסרטן הפריך וליהנות מהתהילה לה מעולם לא זכה.

ואכן הכתר נגנב ונפטון מגיע לסרטן הפריך כדי להוציא את קראב להורג. בדיוק אז מגיע למסעדה בובספוג, שהשתכר עם פטריק במועדון של בובי הבוטן. בובספוג רק מלבה את האש בכך שהוא ממשיך להאשים ולהקניט את מר קראב. נפטון מחליט לשרוף את מר קראב. בובספוג מתפכח, ואומר לנפטון שיוכל להחזיר לו את הכתר מעיר הצדפים. נפטון לועג לבובספוג, ובובספוג מתעקש. נפטון נותן לו 6 ימים להשלמת המשימה, ועד אז מר קראב יוקפא. הנסיכה מנדי מזהירה את בובספוג ופטריק לפני היציאה למסע, ואומרת שבדרך יפגשו בשודדים, מפלצות, וגרוע מכל - מפלצת הקיקלופ. הנסיכה מנדי מציידת אותם בשק רוחות שבעת פתיחתו יוצאת ממנו רוח חזקה, ובובספוג ופטריק יוצאים לדרך. כבר בתחילת הדרך מכוניתם נשדדת והם נאלצים להתמודד מול בריונים במועדון הקשוחים כדי להחזיר לעצמם את המכונית.

בינתיים פלנקטון גונב ממר קראב הקפוא את המתכון הסודי, מה שגורם לנהירת המונים אל מסעדת הדלי שבבעלותו. פלנקטון מעניק לכל לקוח קסדה במתנה. בהמשך מתברר כי באמצעות הקסדות מסוגל פלנקטון לשלוט במוחותיהם של תושבי ביקיני בוטום, ולהפוך אותם לצבא של רובוטים. קרן, רעייתו הממוחשבת של פלנקטון, מזהירה אותו שבובספוג ופטריק בדרך להצלת הכתר, מה שיוכיח שפלנקטון הוא הגנב. פלנקטון מרגיע את קרן ואומר שהוא שלח בעקבותיהם רוצח שכיר אכזרי בשם דניס. בינתיים בובספוג ופטריק מאבדים שוב את המכונית במנוסה ממפלצת ענקית, ולאחר מכן הם מתייאשים, שוקלים לחזור הביתה, ומודים שהם ילדים. מנדי מגיעה בהפתעה ומנסה לעודד אותם שימשיכו במשימה. מנדי אומרת לבובספוג ולפטריק שביכולתה להפוך אותם לגברים. הם מסכימים ומינדי מרמה אותם ובלי שהשניים שמים לב, מדביקה מתחת לאפם אצות דמויות שפם. בובספוג ופטריק חושבים שהם נהפכו לגברים וממשיכים במסעם ומתגברים על מפלצות מסוכנות תוך כדי שירה. בעוד השניים מתקדמים בבטחה לעבר עיר הצדפים, מגיע דניס, שליחו של פלנקטון. הוא כמעט מצליח להרוג אותם אך בדיוק אז דורך עליו מגף ענק. בובספוג ופטריק מגלים שזה לא אחר מאשר הקיקלופ האכזרי. הקיקלופ לוקח את בובספוג ואת פטריק לעיר הצדפים. הם מתעוררים בתוך אקווריום ומגלים להפתעתם הרבה, שעיר הצדפים היא בכלל חנות מזכרות על שפת הים, (הם גילו זאת כשקיקלופ ייבש אותם) והכתר האבוד נמצא בחנות. הם קוראים לדגים שיש בחנות לעזור להם אך מסתבר שכל הדגים האלה מתים. הם מגלים שהקיקלופ (שהוא צולל ובעליה של החנות) ייבש את כל הדגים. הקיקלופ לוקח את בובספוג ואת פטריק לייבוש על ידי מנורת חום. בובספוג ופטריק שרים לפני מותם את שירו של בובי בוטן ולאחר מכן זולגת דמעה מהעיניים שלהם. בשלב זה חוזרים אל בארט הפיראט בבית הקולנוע. כל שודדי הים בוכים, אך התוכי של בארט משתיק את כולם ואומר להם להסתכל אל המסך.

הסרט ממשיך, והדמעה זולגת על כבל החשמל של המנורה עד שהיא מגיעה אל השקע החשמלי ויוצרת קצר. העשן מפעיל מערכת מתזים בחנות, מה שגורם לכך שבובספוג, פטריק, וכל הדגים חוזרים לחיים. ביחד הם מורדים בקיקלופ, ובובספוג ופטריק יוצאים לחוף עם הכתר. פטריק מפעיל את שק הרוחות אך זה מתעופף לכל הרוחות. למזלם הרב מגיע בחור שרירי (דייוויד הסלהוף בתפקיד עצמו) אשר מסכים לקחת אותם הביתה אל ביקיני בוטום. בדרך נאלצים בובספוג ופטריק להתמודד בפעם השנייה מול דניס שחוזר כדי להרוג אותם. לאחר מאבק הם נפטרים מדניס.

בינתיים נגמר הזמן שנפטון הקציב, והוא מגיע למסעדת הסרטן הפריך כדי להרוג את מר קראב. הנסיכה מינדי מנסה לעכב את ההוצאה להורג אך נפטון מסלק אותה. הוא מתכוון להרוג את קראב, אך בדיוק אז מגיעים בובספוג ופטריק ומבטלים את ההוצאה להורג. פלנקטון משתלט בעזרת קסדה על המלך נפטון, ומתגרה בבובספוג ואומר לו שהוא ילד. בובספוג אומר לפלנקטון שבמסע שהוא עבר הוא הבין שמה שעזר לו להתגבר על המכשולים הייתה הידיעה שהטוב ביותר הוא להישאר עצמך. בובספוג שר את השיר בובי בוטן בסגנון רוק, מה שמוציא מכלל פעולה את כל הקסדות. פלנקטון מושלך לכלא, המלך נפטון הפך לשליט טוב יותר, ומר קראב שחזר לחיים ממנה לתפקיד המנהל את בובספוג. בסוף הסרט (אחרי כתוביות הסיום) הסדרנית אומרת לשודדי הים לעזוב את האולם כי נגמר הסרט.

## צוות השחקנים
דמויות נוספות מסדרת הטלוויזיה מופיעות גם כן בסרט, וביניהן פרל קראב, בדיבובה של לורי אלן. מדבבים נוספים שלקחו חלק בסרט הם קרלוס אלזראקוי, די בראדלי בייקר, סירנה אירווין, תומאס פ. וילסון וג'ושוע סת'.

אהרון האנדרי מגלם את הקיקלופ, בעוד ניל רוס נותן את קולו לאותה דמות. בסצנה שאחרי הכתוביות, מגיינה טובה מגלמת סדרנית בבית הקולנוע.

חברי צוות ההפקה - דרק דריימון, סטיבן הילנבורג ואהרון ספרינגר מדבבים בהופעת קמע בסרט.

### מדבבים בגרסה העברית
הסרט דובב באולפני אלרום ובוים בידי עידו מוסרי (קולו העברי של בובספוג, שגם שימש כמנהל מוזיקלי). את הנוסח העברי לדיבוב תרגם שרון כהן שהיה אמור להיות גם במאי הדיבוב, אך בעקבות בעיות בלוח זמנים העביר את הבימוי למוסרי, ודיבב את הקריין הצרפתי.

## הפקה
### פיתוח
בובספוג: הסרט היה בפיתוח זמן רב; ניקולודיאון וסרטי פרמאונט נגשו מספר פעמים ליוצר הסדרה בבקשה ליצור סרט המבוסס על סדרתו אך נענו מצידו בסירוב למשך מעל לשנה. הלינבורג, שהיה מודאג עקב צפייתו עם בנו בענק הברזל ובצעצוע של סיפור מההשלכות העלולות להיווצר מעלילותיהם של בובספוג ופטריק במדיום הקולנועי שעלולות "להרוג" את הסדרה. הוא טען כי "לעשות סרט בן 75 דקות על בובספוג שמנסה ליצור ג'לי מדוזות יהיה טעות. לדעתי זה צריך להיות סרט על בובספוג בהרפתקה גדולה. משם תגיע כל הקומדיה, כאשר שתי הדמויות התמימות, בובספוג ופטריק - טיפוס מגוחך והשני אידיוט, יצאו למסע מסוכן והרואי כנגד כל הסיכויים".

בשנת 2002, הילנבורג והצוות של הסדרה הפסיקו להפיק פרקים לסדרה לצורך עבודה על הסרט בסוף העונה השלישית. בעלילה המקורית של הסרט, בובספוג היה אמור להציל את פטריק מדייג שחטף אותו בפלורידה; דבר המהווה רפרנס ברור לסרט מוצאים את נמו (2003), ולאחר מכן טום קני אמר כי היה מדובר בבדיחה בכדי להעסיק את המעריצים של הסדרה. הילנבורג ביים והפיק את הסרט, וגם היה שותף לכתיבתו לצד 5 אנימטורים נוספים מהסדרה (פול טיביט, דרק דריימון, אהרון ספרינגר, קנת אוסבורן וטים היל) במשך למעלה משלושה חודשים. אוסבורן אמר כי "היה ממש כיף, למרות שזה היה גם מעט מאתגר". בעוד בתחילת ההפקה של הסדרה הילנבורג הקרין מספר סרטים קצרים אילמים (כדוגמת סרטיהם של השמן והרזה, צ'ארלי צ'פלין ובאסטר קיטון) ואת עבודותיהם של שני שחקנים קומיים מודרניים: ג'רי לואיס ופי. ווי. הרמן, אשר שניהם מהווים השראה ברורה לדמותו של בובספוג, עבור הפקת הסרט, הכותבים יצרו סיפור מסע הרפתקאות אגדתי: החיפוש אחר כתר גנוב, דבר המביא את בובספוג ופטריק אל פני השטח. ביל פאגרבאקי, המדבב של פטריק, אמר על העלילה "זה מטורף. אני ממשיך להתלהב ולהיהנות מהרעיונות של הבחורים הללו".

כאשר העבודה על הסרט הסתיימה, הילנבורג רצה לסיים אף את הסדרה בכדי שלא "תקפוץ את הכריש". אולם, ניקולודיאון רצתה עוד פרקים; הילנבורג אמר כי "היה חשש כשעשינו את הסרט שהסדרה הגיעה לשיאה. היה חשש מטעם המנהלים בניקלודיאון". כתוצאה מכך, הילנבורג פרש מתפקידו בעוד פול טיביט, ששימש בין היתר כבמאי, ממנה כותבים ואמן סטוריבורד החליף אותו. טיבט היה אחד מאנשי הצוות האהובים על הילנבורג. טיבט המשיך בתפקידו עד 2015 כאשר החליפו אותו וינסנט וולר ומארק צקרלי. לצד כך שימש טיבט גם כמפיק בפועל בין השנים 2008-2018. בעוד הילנבורג כבר לא כתב וביים את הסדרה, הוא פיקח אחר כל פרק ונתן הערות: "הבנתי בזקנתי כי אני עוד יכול לצייר אך לא יודע בעניין הרצת התוכנית". קני, פאגרבאקי והצוות אישרו שהם השלימו ארבעה פרקים לשידור בניקלודיאון בתחילת 2005, ושהם מתכננים לסיים כ-20 פרקים עבור העונה הרביעית. ב-2015, הילנבורג חזר לסדרה על תקן מפיק בפועל בעקבות השלמת הסרט השני עד למותו ב-26 בנובמבר 2018.

בספטמבר 2003 הלך לעולמו ז'ול אנגל, שהיה המנטור של הילנבורג כאשר הוא למד הנפשה נסיונית ב-*CalArts*. הילנבורג הקדיש את הסרט לזכרו: "הוא באמת היה האמן הכי משפיע בחיי. אני מחשיב אותו ל'אבי האמנותי'".

### ליהוק

בסרט כיכבו חברי הקאסט הראשי של הסדרה: טום קני בתפקיד בובספוג מכנסמרובע, גרי החילזון והקריין הצרפתי, ביל פאגרבאקי בתפקיד פטריק סטאר, רוג'ר בומפאס בתפקיד סקווידוויד טנטקלס, קלנסי בראון בתפקיד מר קראב, דאג לורנס בתפקיד פלנקטון, ג'יל טיילי בתפקיד קארן, קרולין לורנס בתפקיד סנדי צ'יקס, מרי ג'ו קטלט בתפקיד גברת פאף ולורי אלן בתפקיד פרל קראב. נוסף על צוות הסדרה המקורית, דווח ב-23 במרס, 2004 כי סקרלט ג'והנסון, ג'פרי טמבור ואלק בולדווין ידבבו את הדמויות החדשות - הנסיכה מידי, המלך נפטון ודניס בהתאמה, ודייוויד הסלהוף יופיע בתפקיד עצמו.

ג'והנסון הסכימה לקבל את התפקיד כיוון שאהבה סרטוני הנפשה והעריצה את הסדרה המופע של רן וסטימפי. כאשר טמבור ניגש לתפקידו, הוא ראה את דמותו וצחק, "זה אני". הוא נזכר בסרט המצויר הראשון אותו ראה - במבי: "הסרט הראשון שראיתי לווה בבכי. זה היה במבי. הסרט הזה הוא ממש פציעה אמריקאית לדורות: מותו של אמא של במבי. 'רוץ, במבי, רוץ!'". סטיבן הילנבורג אמר כי בולדווין הקליט את דמותו של דניס בטלפון.

הסלהוף הסכים לקבל את תפקידו כאשר בנותיו - טיילור-אן והיילי דחקו בו: "נתנו לי הצעה להשתתף בתפקיד הופעת קמע ב*בובספוג: הסרט* ופניתי לבנותיי, שהיו אז בנות 16 או 14, ושאלתי 'מי זה בובספוג?' והן ענו לי 'אלוהים, אבא, זו סדרת ההנפשה הכי מצליחה בעולם, אתה חייב לעשות את זה.'" הסלהוף נהנה מההופעה שלו: "זה היה כיף גדול, ועד היום ילדים ברחבי העולם עוצרים אותי ושואלים, 'אתה דייוויד הסלהוף?' בגלל שהייתי האדם היחיד שהופיע בסרט.". הסלהוף אמר שהסרט העניק לו קהל חדש של מעריצים: "זה מדהים - כל כך הרבה ילדים היו צעירים ולא ראו את משמר המפרץ ואת אביר על גלגלים, כך שזכיתי לקהל מעריצים חדש".

### הנפשה
לסרט היו מספר שלבים של הנפשה אשר כללו קטעי אנימציה ראשוניים שצוירו על גבי פתקיות דביקות. הכותבים ציירו, ופעלו מכתיבה באמצעות הציור במקום כתיבת תסריט ממשי בתור התחלה (דבר שהוביל להומור ויזואלי יותר מאשר מילולי. אמני הסטוריבורד, ובניהם שרם כהן, היו אז מציירים את אותם רעיונות שהעלו התסריטאים בצורה יותר מלוטשת. בסדרה, טום יאסומי ואנדרו אוברטום עשו את שלב האנימאטיקס, אך בסרט את שלב זה עשו הילנבורג ודריימון, בעוד יאסומי ואוברטום שימשו כבמאי תזמון ההנפשה בסרט.
*בובספוג: הסרט*, בזהה לסדרה, הונפש באולפני Rough Draft Studios בדרום קוריאה. האנימטורים פעלו בצורה חצי-דיגיטלית, כאשר רשמי העפרון נסרקו למחשב ונצבעו בתוכו, והודבקו במערכת רב-שכבתית בתוכנת הפוטושופ.

אריק וייס, ששימש כתסריטאי בסדרה ואמן סטוריבורד עזב את הסדרה למשך שנה בכדי לעבוד על *[[סמוראי ג'ק]]* ו*[[דני פנטום]]*, אך חזר לסרט בכדי לעשות סטוריבורד ורשמים לדמויות. על כך הוא אמר כי "תמיד רצה להיות אנימטור של סרט באורך-מלא, והסרט הרגיש כמו הסיום של דמות ההנפשה".

הילנבורג נהנה מהליך יציאת הסרט: "לוח הזמנים בהפקות טלוויזיה הוא צפוף, ואין לך תמיד הרבה זמן לעבוד על הציורים שלך". הוא הביע את הערכתו להנפשה המסורתית שבסרט: "אני חושב שהציורים בסרט מתעלים על אלו שבסדרת הטלוויזיה", למרות שהנפשה ממוחשבת הייתה בפריחה עם צאת הסרט. "הרבה מדברים על כך שההנפשה המסורתית כבר מתה, אך אני מקווה שאנשים אינם חושבים כך. אפילו בראד בירד תומך בהנפשה מסורתית. הוא יסכים איתי שהכל תלוי במה שאתה מנסה לומר. ישנן דרכים רבות לספר סיפור, ומה שמיוחד בהנפשה הוא שיש מספר רב של סגנונות בהם ניתן לספר את אותו סיפור". סצנות שכללו הנפשת פלסטלינה צולמו בידי מארק קארבלו, שיימוס וואלש וכריס פיניגן בסטודיו Screen Novelties בלוס אנג'לס.

### צילום
[140px|ממוזער|[דייוויד הסלהוף מופיע בסרט בהופעת קמע בה הוא מציע לבובספוג ופטריק לרכוב עליו בדרכם חזרה לביקיני בוטום.|ימין]]הסרט כלל סצנות מצולמות בבימויו של מארק אוסבורן שצולמו בסנטה מוניקה שבקליפורניה. הספינה שמופיעה בסצנת הפתיחה בה שרו פיראטים את שיר הפתיחה של הסדרה הייתה ספינת ה''באונטי'', ספינה באורך 55 מטרים המבוססת על ספינת המפרש של הצי המלכותי הבריטי - "אוניית הוד מלכותו הבאונטי" משנת 1787, שנבנתה במקור עבור הסרט "המרד על הבאונטי" (1962). הספינה הזו הופיעה במספר סרטים נוספים, ביניהם "אי המטמון" (1999), "שודדי הקאריביים: תיבה של איש מת" (2006) ו-"שודדי הקאריביים: סוף העולם". בטריילרים לסרט, נלקחו סצנות מצולמות מהסרט "הצוללת" (1981), "המרדף אחר אוקטובר האדום" (1990) ו-"צוללת U-571" (2000).[ממוזער|240x240 פיקסלים|צוות ההפקה בנה העתק ענק של דייוויד הסלהוף שישמש כ[כפיל בצילום סצנות הקרב עם דניס.]]דייוויד הסלהוף מופיע בסרט בהופעת קמע בסצנות המצולמות, בהן הוא מציע לבובספוג ופטריק לרכוב עליו בדרכם חזרה לביקיני בוטום. הסצנה נכתבה עוד לפני שפנו להסלהוף. הילנבורג היה מרוצה מהסטוריבורד; אמן הסטוריבורד הראשי, שרם כהן אמר "הוא נאבק במציאת סיום לסרט למשך זמן-מה, ולבסוף היה מוכן להציג את רעיונו ליתר אמני הסטוריבורד". הילנבורג בנה על ליהוקו של הסלהוף, והשאלה הראשונה אותה שאל כהן הייתה "אז, הצלחת להשיג את הסלהוף?" והילנבורג היה לו "לא", בעודו מחייך.הסלהוף הסכים לבסוף, עוד לפני שקרא את התסריט. הילנבורג אמר על הסלהוף כי "הוא בחור נהדר. ...הוא היה נהדר בלצחוק על עצמו".
צוות ההפקה בנה העתק במשקל 340 ק"ג ובגובה 3.7 מטר של הסלהוף בעלות של 100,000 דולר. לאחר צילומי הסרט ההעתק נשמר בביתו של הסלהוף; הסלהוף אמר על כך: "זה 'הטריף' אותי כי ההעתק נראה מלא חיים, עם שיניים, וכשנוגעים בו עורו מרגיש כמו עור אמיתי. עורו רך, כמו עור רך". הסלהוף צילם את הסצנות שלו במים קרים, בעוד הוא שוכב על מגררה שנסעה עד כ-8 מטרים מקו החוף; הוא תיאר את החוויה כ-"קרה אבל מהנה מאד".

בשלהי מרץ 2014, הסלהוף הציע את ההעתק במכירה פומבית לצד מזכרות נוספות שאסף במהלך הקריירה שלו. חברת *Julien's Auctions* ניהלה את מכירת הפריטים שלו, פריטים שהוערך סכומם הכולל בין 20,000 דולר ל-30,000 דולר. לבסוף, הסלהוף החליט שלא להעמיד את הפריט למכירה ומשך אותו מספר ימים לפני תחילת המכירה הפומבית.

### סצנות שנמחקו
ממוזער|240x240 פיקסלים|סצנה שנמחקה באנימציה ראשונית, ובה בובספוג ופטריק (מימין) פוגשים בסנדי (שמאל) על פני השטח.
הוצאות ה-DVD והבלו-ריי של הסרט כללו סצנות שנמחקו מהסרט עוד בשלבי האנימציה ראשונית, וביניהן סצנה ובה בובספוג ופטריק פוגשים בסנדי צ'יקס על פני השטח לאחר שהם בורחים מעיר הצדפים. פטריק מקיא שוב ושוב למראה המוזר של סנדי. סנדי נרדפת לאחר מכן בידי מדבירי מזיקים הלבושים בחליפות, ומגנה על עצמה מהם באמצעות בלוטים. היא אומרת לבובספוג ולפטריק שהם יכולים לשוב לביקיני בוטום בכך שייקחו אוטובוס בחוף הים. רעיון זה, בו סנדי מוצגת כסנאית ריאליסטית, שומש לאחר מכן בסרט ההמשך מ-2015 *[[בובספוג מכנס מרובע – הסרט]]*.

בשנת 2013, אמן הסטוריבורד הראשי, שרם כהן, העלה לוח סטוריבורד של סצנה שנמחקה מהסרט ובה בובספוג מתעורר מחלומו ומר קראב מחזיק כובע מנהל.

## מוזיקה
גרגור נרהולץ הלחין את המוזיקה לסרט וניצח בסשן ההקלטות (שנעשו באודיו סראונד 5.1) על תזמורת המטרופוליטן של לונדון באולפני אבי רוד שבלונדון. נרהולץ הוחתם כמלחין לסרט לאחר שעורך המוזיקה בסדרה, ניק קר המליץ עליו להילנבורג לאחר שהם עבדו יחד בספריית ה-*APM* (*Associated Production Music*). נרהולץ קיבל כבוד עבור עבודתו בסרט זה מטעם האגודה האמריקאית למלחינים, מחברים ומוציאים לאור, וקיבל מועמדות בטקס פרסי האנני ה-32 עבור פס הקול הטוב ביותר.

### The SpongeBob SquarePants Movie – Music from the Movie and More...

ימין|ממוזער|220x220 פיקסלים|להקת הרוק האמריקאית ''The Flaming Lips'' הקליטה את השיר ''SpongeBob And Patrick Confront the Psychic Wall of'' ''Energy.''
להקת הרוק האמריקאית *The Flaming Lips* הקליטה את השיר *SpongeBob And Patrick Confront the Psychic Wall of* *Energy*. הם צילמו את הוידאו קליפ, אותו ביים חבר הלהקה וויין קווין והמפיק בראדלי ביזלי באוסטין שבטקסס. קווין אמר כי "דומה שסטיבן הילנבורג מעריץ של מוזיקה מוזרה מסוף שנות השמונים ותחילת שנות התשעים. הוא רצה להיזכר בסגנון המוזיקה שאהב מאותה התקופה". הוא אף הציע להילנבורג דואט עם ג'סטין טימברלייק, אך הוא השיב לו בסירוב ואמר "אני לא רוצה אף זמר ממוסחר כזה-או-אחר בסרט. אני לא אוהב אנשים ממוסחרים. אני אוהב אנשים כמוכם, כמו להקת *Wilco* ו-*Ween*". להקת הרוק האמריקאית *Wilco* הקליטה את השיר *Just a Kid*. אחד ממפיקי הסרט יצר קשר עם סולן הלהקה ג'ף טווידי לאחר שראה מבשם אוויר של בובספוג על המראה של טווידי בדוקומנטרי על להקת *Wilco*. טווידי אמר כי "אני התאהבתי בבובספוג כאשר שמעתי כיצד הוא מתאר את החושך בקרקעית הים כ-'חושך ממש ממש משוכלל'. איך הייתי יכול שלא לכתוב שיר לסרט הזה? זה הופך אותי אוטומטית לאבא המגניב ביותר ברחוב". אבריל לאבין הקליטה את שיר הפתיחה של הסדרה עבור אלבום הפסקול של הסרט. אמנים נוספים שתרמו לפסקול הסרט היו להקת מוטורהד, שבצעו את השיר *You Better Swim* (המבוסס על שירם משנת 1992 *You Better Run*); פרינס פול שביצע את השיר Prince Paul's Bubble Party, אשר משמש כרמיקס של המנגינה *Hawaiian March* הנשמעת בתחילת הסרט כשבובספוג מתארגן לקראת טקס הפתיחה של הסרטן הפריך 2, ושל קטעי אודיו מפרק 2א' של הסדרה - *דוכן הבועות*. להקת *Ween* שבצעו את השיר *Ocean Man* (שיר שיצא ב-1997, לפני הסרט)**' ולהקת [[השינס]] שבצעו את השיר ''They'll Soon Discover'' שנכתב בחלקו בשנת 2001.השיר ''The Best Day Ever'' (לאחר מכן תורגם לעברית בפרק 80ב' בסדרה תחת השם "איזה יום שמח"), שנכתב בידי [[טום קני]] (המדבב של בובספוג) ו[[אנדי פיילי]] נכלל בסרט ובאלבום הפסקול של הסרט. קני ופיילי עבדו על מה שייהפך לאחר מספר שנים לאלבום ''The Best Day Ever,'' וכתבו את השירים ''The Best Day Ever'' ו-''Under My Rock''. צוות ההפקה של הסרט היה זקוק לעוד שני שירים לאלבום הסרט. הילנבורג שמע את השירים והחליט להכניס אותם לאלבום. השיר ''The Best Day Ever'' נשמע בסוף ב[[כתוביות סיום|כתוביות הסיום]] של הסרט.



===== הפצת הפסקול בישראל =====
פסקול הסרט הופץ בארץ מספר פעמים. במרץ 2005, על ידי [[הד ארצי]], בפברואר 2007 על ידי [[התו השמיני]], ובדצמבר 2024 בתקליט ויניל על ידי [[הליקון (חברה)|הליקון]].

== שיווק הסרט ==
=== קידום הסרט ===
==== ברגר קינג ====

ג'וליה פיסטור, ששמשה כמפיקה-שותפה בסרט, אמרה כי למרות שניקולודיאון (בעלת הסימן המסחרי של "בובספוג") רצו למכור ילקוטים, קופסאות אוכל ושעוני-יד הנושאים את דמותו של בובספוג, עם כיבדו את בקשתו של הילנבורג ונתנו לו שליטה על המוצרים שנעשו. להילנבורג לא הייתה בעיה במכירת ממתקים וגלידות הנושאות את דמותו של בובספוג, אך כן הייתה לו בעיה לצימוד דמותו של בובספוג לרשתות [[מזון מהיר]]; לטענתו, לעניין הצימוד לרשתות מזון מהיר היו מספר תנאים. פיסטור אמרה כי "הבעיה היא שלא ניתן להשיק סרטי הנפשה מבלי לקדם אותם דרך רשתות מזון מהיר. אנשים לא ייקחו אותך ברצינות." הילנבורג השיב לכך באומרו "אני לא סבור שעלינו לעשות כך. לא רצינו להפוך פתאום לאנשים שמשווקים אוכל שאינו בריא עבור אנשים, ובמיוחד לילדים. אנחנו עובדים עם [[ברגר קינג]], והם מכינים צעצועים ושעוני-יד. אך לעשות צעד ובו נשווק אוכל עם הדמות הוא מבחינתי חציית גבול אדום. אני לא רוצה להיות '[[החלילן מהמלין]]' של רשתות המזון המהיר".

הסרט קודם ברחבי ארצות הברית וברחבי העולם. ניקולודיאון וברגר קינג יצרו ליין של 12 צעצועים המבוססים על הסרט: 5 צעצועים של בובספוג, 2 של פטריק, 2 של פלנקטון, 1 של סקווידוויד, סנדי ושל גארי (בגרסה האירופאית ובארץ היו 6 צעצועים, 3 מהצעצועים של בובספוג, לצד צעצוע של פטריק, פלנקטון וסנדי שהושמטו, כאשר רק צעצוע אחד שונה, ובו השריון של גארי היה עשוי פלסטיק, בעוד בגרסה האמריקאית היה עשוי מבד). לצד הליין הזה, כ-4,700 סניפי ברגר קינג הושיבו על גגם בובות מתנפחות של בובספוג בגובה 2.7 מטר כחלק ממסע הקידום, ובנוסף לקוחות היו יכולים לרכוש אחד מתוך חמשה שעוני-יד שונים הנושאים את דמותם של הדמויות מבובספוג בעלות של 1.99 דולר לאחד ברכישות ארוחה.

ב-11 בנובמבר 2004 דווח שמספר דמויות מתנפחות נגנב מגגות סניפי ברגר קינג ברחבי ארצות הברית. ראס קליין, ראש מחלקת השיווק של ברגר קינג אמר כי "אנו רק יכולים לשער מה הנסיבות ל-'חטיפות הספוג' הללו. קבלנו רק כתב כופר אחד הקשור להיעלמות דמות מתנפחת של בובספוג מ[[מינסוטה]]". הרשת הציעה אספקה לשנה של כריך [[וופר]] לכל מי שיתן מידע שיוביל להשבת הבובות המתנפחות.

==== שיתופי פעולה נוספים ====
[[איי קיימן]] חברו לניקלודיאון ליצירת "בית הספר ללימודי ימאות עם בובספוג" הראשון של איי קיימן. שיתוף הפעולה הוכרז על ידי פילר בוש, סגן-מנהל של מחלקת התיירות של איי קיימן ב-10 במרס, 2004. כחלק מההסכם, שיתוף הפעולה עם איי קיימן נצפה בשירותי המולטימדיה של ניקולודיאון, הכוללים שידורים בטלוויזיה וכתבות במגזינים. שיתופי פעולה נוספים היו עם החברות [[מיצובישי]], [[הולידיי אין]], [[קלוגס]] ו-''Perfetti Van Melle''.

בשנת 2005, ניקולודיאון וחברת [[סיימון אנד שוסטר]] הוציאו לאור את הספר "חלומות גלידה", המשמש כספר נלווה לסרט. את הספר כתבה ננסי קרוליק ואיירה הת'ר מרטינז. ספר נוסף שיצא היה "מפריחי הבועות, הזהרו!" שכתב דויד לומן ואייר ברי גולדברג. את שני הספרים תרגם לעברית [[סיגל גפן]].

==== בארץ ====

הסרט יצא בארץ בתקופה בה הסדרה החלה לצבור את הצלחתה בארץ (שידוריה החלו כשנה וחצי לפני שהסרט עלה בארץ) אך עדין לא זכתה לנתוני צפייה גבוהים בארץ ומוצרים של הסדרה עוד לא נמכרו בישראל הדבר הוביל בין היתר לכך שהסרט הוקרן בגרסה מתורגמת בלבד, ולא בדיבוב עברי.

לקידום הסרט, מפיצי הסרט בארץ, [[גלובוס גרופ]], החלו במסע פרסום שנחשב באותה תקופה לגדול מאד עבור סרט שאינו של [[חברת וולט דיסני]], ובוודאי עבור סרט אנימציה שלא דובב לעברית. האחראים על מסע הפרסום היו חברת ציבלין, ובמהלך מסע הפרסום (נוסף למסע הפרסום הנפרד של רשת [[ברגר קינג]] בו חולקו צעצועים של הסרט), חולקו תקליטורי דמו של משחק המחשב של הסרט במגזין מיוחד של [[עולמו של דיסני]], יצא יומן של הסרט, ספוג-רחצה בדמותו של בובספוג, משחק המחשב המלא המבוסס על הסרט (שיצאו לצידו גם גרסת הקונסולות הביתיות) ופסקול הסרט, אשר הם היו למעשה מוצרי בובספוג הראשונים שנמכרו בארץ.

ערוץ ניקולודיאון הציג פרסומת בדיבוב עברי של הסרט בין שידורי הסדרות בערוץ עם הגרלה לאותם פרסים ולכרטיסים לסרט ([[ניקלודיאון ישראל|ערוץ ניקלודיאון ישראל]] באותה תקופה, בניגוד לערוץ האמריקאי, היווה חברה נפרדת מ[[סרטי ניקולודיאון]] ו[[סרטי פרמאונט]], ולמעשה אין להם זכויות הפצה על הסרט בארץ מלבד שיתוף פעולה לצורך שיווקו).

הסרט זכה להצלחה גדולה בארץ והיה מספר שבועות ברשימת הסרטים הכי נצפים והוא הוקרן ברציפות עד אוקטובר 2005, לצד צמיחת פופולריות הסדרה בארץ והחלו להגיע עוד מוצרי בובספוג.

=== משחק וידאו ===

כמרבית הסרטים שיצאו באותה תקופה, משחק המבוסס על הסרט בשם "[[בובספוג מכנסמרובע – הסרט (משחק וידאו)|בובספוג מכנסמרובע – הסרט]]" יצא לקונסולות [[פלייסטיישן 2]], [[מחשב אישי|המחשב הביתי]], [[גיים בוי אדוונס]], [[Xbox]] ו[[נינטנדו גיימקיוב]] ב-27 באוקטובר 2004, ולאחר מכן בשנת 2005 ל-[[MacOS|Mac OS X]] ול[[פלייסטיישן 3]] ב-7 בפברואר 2012. גרסת הקונסולות הביתיות פותחה בידי ''Heavy Iron Studios''; גרסת הגיים בוי אדוונס פותחה בידי ''WayForward Technologies'' והופצה על ידי [[THQ]].

המשחק נוצר באותו מנוע בו נוצר ''SpongeBob SquarePants: Battle for Bikini Bottom'', מנוע ''RenderWare''. מפתחי המשחק מחברת ''Heavy Iron Studios'' שיפרו את הגרפיקה בכדי להעניק למשחק מראה חד ודמיוני יותר מאשר היה ב-''Battle for Bikini Bottom''. דבר זה הגדיל את כמות ב[[מצולע (גרפיקה ממוחשבת)|פוליגונים]], לצד הוספת מספר שלבים של מרוצים ושילובן של דמויות מתוך הסרט. עלילת המשחק התבססה על זו של הסרט, כשבובספוג ופטריק נמצאים במשימה הלוקחת אותם מחוץ לגבולות ביקיני בוטום במטרה להשיב את הכתר של נפטון. ב-4 באוקטובר 2004, THQ הודיעה על יציאת גרסה של המשחק עבור ה[[טלפון סלולרי|טלפון הנייד]] סגן הנשיא לפיתוח עסקי במדיה חדשה של חברת ניקולודיאון, פול ג'לינק אמר כי "בתור אחד המפיצים המובילים בתחום הבידור האל-חוטי, חברת ''THQ Wireless'' מגישה את זיכיון בובספוג מכנסמרובע לקהל חדש של גיימרים. THQ מהווה שותפה נהדרת עבור ניקולודיאון במרוצת השנים, ואנו מצפים לאותו סטנדרט של מצוינות עבור הכותרים הבאים של בובספוג מכנסמרובע אשר עתידים לצאת למכשירים הניידים". הממשק של גרסת הטלפון הנייד פותח בידי ''Amplified Games''.

=== בובספוג: הסרט 300 ===
ב-15 באוקטובר 2004 הסרט היה לסרט הראשון שנתן חסות למרוץ 300 מייל (480 ק"מ) של [[נאסקאר]] מסדרת בוש שקודם כ-''SpongeBob SquarePants Movie'' 300 (בובספוג: הסרט 300) ונערך ב-Charlotte Motor Speedway ב[[קרוליינה הצפונית]]. היה זה המרוץ הראשון מסוגו בו ילדים היו יכולים להאזין למשדר רדיו ידידותי לילדים של המאורע.

[[קייל בוש]] ו[[ג'ימי ג'ונסון]] נסעו בזוג [[מכונית מרוץ|מכוניות מרוץ]] של [[שברולט]] הנושאות את דמותו של [[בובספוג מכנסמרובע (דמות)|בובספוג מכנסמרובע]]. רכב מספר 48 של ג'ונסון כלל תמונה של בובספוג על הגג, ורכב מספר 5 של בוש כלל תמונה של פטריק. ג'ונסון אמר כי "זה נשמע מגניב מאד. אני יודע שיש הרבה משפחות שישמחו שאנו עושים את הדבר הזה עכשיו. הדבר הנהדר הוא שיהיה משהו אליו יוכל להתחבר כל אוהד מרוצי מכוניות. בנוסף, איך משהו ישתבש כאשר בובספוג נחלץ לעזרתך על גב המכונית?".

==הפצה==
=== הפצה לקולנוע ===
[[קובץ:בובספוג הסרט כרזת טיזר עברית.png|251x251px|ממוזער|כרזת הטיזר העברית בה נעשה שימוש ב-2005]]בכורת ''בובספוג: הסרט'' נערכה ב-14 בנובמבר 2004 בתיאטרון הסיני של גראומן ב[[לוס אנג'לס]]. הסרט יצא לאקרנים ברחבי ארצות הברית ב-[[19 בנובמבר]]. בין ה[[סלבריטי|ידוענים]] שהגיעו לבכורת הסרט עם ילדיהם היו [[ריי רומנו]], [[לארי קינג]], [[אייס קיוב]], [[גארי דוראן]] ו[[ליסה קודרו]]. בבכורה, בניגוד לבכורות הוליוודיות, היה שטיח צהוב ולא אדום, עליו אמר [[טום קני]], המדבב של בובספוג: "יש לי ילדה בת 15 חודשים, אז שטיח צהוב אינו דבר שזר לי".

==== הפצה בארץ ====
הסרט הגיע לארץ ב-16 בנובמבר 2004 כאשר ניתנו לו 28 עותקי פילם בפורמט [[סרט צילום|35 מ"מ]] באמצעות המפיץ "[[גלובוס גרופ|סרטי נח]]", ועם זאת הוגש ל[[המועצה לביקורת סרטים|מועצה לביקורת סרטים]] תחת השם "בוב ספוג" רק בתאריך 10 באפריל 2005 לאור התלבטויות של האם יש להפיצו בארץ. האישור ניתן מהמועצה ב-13 באפריל 2005, יום לפני הקרנת הבכורה המיועדת, וקיבל התר להיות מוקרן לכל הגילאים.

=== הפצה למדיה ביתית ===
==== הפצה לקלטות וידאו ול-[[DVD]] ====
הסרט הופץ ב-[[VHS|קלטות וידאו]] וב-[[DVD]] בארצות הברית ב-1 במרס, 2005, במהדורות [[יחס גובה-רוחב (תמונה)|מסך רחב ומסך מלא]] נפרדות, על ידי ''Paramount Home Entertainment''. מהדורת קלטות הווידאו ידועה בכך שסרט זה היה סרט ההנפשה האחרון של סרטי ניקולודיאון שהופץ על קלטות וידאו. התוספות המיוחדות שהיו במהדורת ה-DVD כללו בין היתר תוספת בת 18 דקות בשם "הסיפור הספוג מאחורי בובספוג הסרט", שכללה ראיונות עם צוות המדבבים הראשי; תוספת בת 15 דקות בשם "הסיפור של בובספוג" בהגשתו של [[ז'אן מישל קוסטו]], בנו של [[ז'אק קוסטו]]; סצנות שהוצאו בעריכה באנימציה ראשונית וקטעי סטוריבורד באורך כולל של 20 דקות והטריילר של הסרט. לשיווק הפצת ה-DVD, רשת [[סבן אילבן]] השיקה משקה (Slurpee) לזמן מוגבל בטעם "אננס תת-ימי" במהלך מרס 2005.

ב-16 במאי באותה שנה יצאה באנגליה מהדורת ה-DVD של הסרט שכללה תרגום עברי בלבד, וגרסה זו נמכרה בארץ באופן לא רשמי במקביל להקרנתו.

===== דיבוב הסרט לעברית והפצתו לקלטות וידאו ול-[[DVD]] =====
[[קובץ:The_spongebob_squarepants_movie_hebrew_dvd_front.webp|ממוזער|207x207px|עטיפת ה-DVD של הסרט בארץ]]
בעקבות הצלחת הסרט בארץ וצמיחת הפופולריות של הסדרה לצד עליית המכירות של מוצרי הסדרה, הוחלט לדבב את הסרט לעברית עבור ההפצה הביתית שלו, והעבודה על הדיבוב העברי החלה בסוף חודש ספטמבר, תחת לחץ זמנים צפוף של 10 ימי עבודה על הדיבוב.

הסרט דובב ב[[אולפני אלרום]] ולא ב[[אולפני נ.ל.ס]], שם דובבה הסדרה באותה תקופה, ואת הדיבוב של הסרט ביים [[עידו מוסרי]], המדבב גם את בובספוג עצמו. [[שרון כהן]] היה אמור בתכנון המקורי להיות במאי ה[[דיבוב]] של הסרט, אבל מסיבות פרטיות, כהן לא יכול היה לביים את הסרט והקליט בסוף רק את השורות של הקריין הצרפתי. הבימוי הועבר לעידו כאשר נטע בן-צבי, הטכנאית באולפן, הציעה לו לביים את הסרט.

הדיבוב העברי התאפיין בשינוי המדבבים של [[מר קראב]] ו[[פלנקטון (בובספוג)|פלנקטון]], כאשר במקרה של מר קראב השינוי נבע מלחץ הזמנים של הפקת הדיבוב, לצד כך ש[[אוהד שחר]] היה מדבב הבית של [[אולפני אלרום]] (המדבב המקורי, [[עמי מנדלמן]] אינו מדבב בית באלרום), ולצד מינותו מהרגע להרגע לצורך ההקלטות, ובמקרה של פלנקטון, נבע הדבר מרצונו של עידו מוסרי למצוא שחקן בעל גוון קול זהה לגרסה האנגלית של פלנקטון, מה גם שהוחלף גם המדבב של פלנקטון בסדרה באותה שנה.

גרסת ה[[מוזיקת רוק|רוק]] של "בובי בוטן", הוקלטה, בניגוד ליתר הסרט, באולפני נ.ל.ס., כאשר [[עוזי פוקס]] (מפיק הדיבוב של הסדרה באותו הזמן) וטכנאי הדיבוב של הסדרה שרון בורגאוקר (שלימים הפך להיות במאי דיבוב הסדרה) סייעו בהפקה של דיבוב השיר.

עם צאת הסרט ל-DVD ולקלטות וידאו בארץ 14 בדצמבר 2005, היה עוד מסע פרסום ליציאת הדי וי די במהלכו חולקו תקליטורים של 3 שירים מהסרט בגרסתם העברית למנויי [[עולמו של דיסני]], הוגרלו תקליטורי DVD של הסרט עבור מנויי [[מעריב לילדים]], לצד בובות מתוך הסרט ומספר תחרויות בערוץ ניקולודיאון בהן המשתתפים היו מקבלים מתנה עותק DVD של הסרט.

כיום גרסת ה-DVD נחשבת לנדירה, היות שבמרץ 2008, עקב מיתוג מחדש של חברת ההפצה "גלובוס יונייטד" כ-"[[NMC יונייטד אנטרטיינמנט|NMC יונייטד]]", הסרט חדל מלהיות מודפס בשנית, נוסף לשינויי הסכמים מול חברת [[סרטי פרמאונט]].

==== הפצה ל־[[בלו-ריי|Blu-ray]] ול-4K Ultra HD Blu-ray ====
הסרט הופץ בפורמט הבלו-ריי לראשונה ב-29 במרס 2011, במהדורה שכללה את תקליטור מהדורת ה-DVD בנוסף. לאחר מכן הסרט הודפס מחדש ב-30 בדצמבר 2014. מהדורת מתכת לציון 20 שנה לצאת הסרט בפורמט 4K Ultra HD Blu-ray יצאה ב-16 ביולי 2024, ולאחריה הסרט יצא במהדורה רגילה ב-12 בנובמבר 2024. מהדורות אלו כללו את הסרט בסריקה ישירה מהפילם הקולנועי (המהדורות הקודמות השתמשו בקבצים הדיגיטליים של הסרט, לצד שינויי צבע בכדי להתאים את צבע הדמויות לצבעם בסדרה ושינויים אחרים שלא היו בגרסה המקורית שהוקרנה).

== קבלה ==
=== הכנסות ===
''בובספוג: הסרט'' הרוויח 9,559,752 דולר ביום הפתיחה שלו בארצות הברית, הסרט השני המרוויח באותו יום אחרי [[אוצר לאומי (סרט)|אוצר לאומי]] (2004) (שהרוויח 11 מיליון דולר). בשבוע הפתיחה שלו, הרוויח הסרט במצטבר 32,018,216 דולר, כאשר הוא הוצג על גבי 4,300 מסכים ב-3,212 בתי קולנוע. הסרט נפל באופן לא צפוי ב-44 אחוז מהרווחים במהלך סוף השבוע של [[חג ההודיה]], וב-57% בשבוע שלאחר מכן. שבוע הפתיחה הכניס לסרט 37.48 אחוז מרווחו הסופי של הסרט, והוא ירד מהמסכים בארצות הברית ב-24 במרס 2005, לאחר שהתקשה להתמודד מול סרטי הנפשה אחרים במהלך תקופת החגים, בינים [[משפחת סופר-על]] (2004) ו-[[רכבת לקוטב]] (2004). הסרט עדיין היה רווחי עבור [[סרטי פרמאונט]] וסרטי ניקולודיאון, בכך שהכניס 85,417,988 דולר בארצות הברית ו-140,161,792 דולר ברחבי העולם, כאשר עלותו הייתה 30 מיליון דולר.

=== ביקורת ===
באתר הביקורות "[[Rotten Tomatoes]]", קיבל הסרט את הציון 68% על בסיס 125 ביקורות, עם דירוג ממוצע של 6.3/10. בקונצנזוס המבקרים נכתב: באתר הביקורות המשוקללות "[[Metacritic]]", קיבל הסרט את הציון 67/100 על בסיס 32 ביקורות, דבר המרמז על ביקורות "ביקורות חיוביות ברובן". באתר [[IMDb]] קיבל הסרט את הציון 7.2/10, על בסיס למעלה מ-108,000 דירוגים. צופים שנשאלו על ידי חברת הסקרים "CinemaScore" העניקו לסרט ציון ממוצע של "B+", בעוד שצופים שנסקרו על ידי "PostTrak" העניקו לסרט דירוג ממוצע של B+ בסולם של A+ ל-F.

[[רוג'ר איברט]] מה-"[[שיקגו סאן-טיימס]]" נתן לסרט שלושה כוכבים מתוך ארבעה, וכינה אותו "ה-'[[גוד בורגר (סרט, 1997)|גוד בורגר]]' של האנימציה שמכניס אותנו לתוך מלחמת מזון מהיר בה נלחמים ספוגים, כוכבי-ים, סרטנים, פלנקטון זעיר והמלך נפטון האדיר". אד פארק מ-"[[וילג' ווייס]]" כתב, "אין סרט של [[פיקסאר]]? אין דבר! ... הסרט בהנפשה המסורתית ***בובספוג: הסרט***, מכיל יותר צחוקים מ-"[[תפוס ת'כריש]]" (2004) ובעל יותר נשמה בכדי לבלוע את "[[רכבת לקוטב]]" בשלמותה". מייקל רכטשאפן מ"[[הוליווד ריפורטר]]" נתן לסרט ביקורת חיובית, וכינה אותו "הרפתקה מונפשת מצחיקה יותר מ-"תפוס ת'כריש" ויותר מקסימה מ-"רכבת לקוטב". רנדי קורדובה מ-"[[אריזונה רפבליק]]" אמר, "בדומה ל[[בובספוג מכנסמרובע|סדרת הטלוויזיה עליה הוא מבוסס]], זוהי יצירה מגוחכת ומהנה" ג'יימי ברנרד מה-"[[ניו יורק דיילי ניוז]]" נתן לסרט ציון של שלושה מתוך ארבעה: "זה לא [[משפחת סופר-על]], או אחד מאותם סרטי אנימציה שהשקיעו מיליונים בעיצוב דמויות, אבל בובספוג הוא דבר מתוק ומטופש עם אסתטיקה ידידותית לילדים". וויל לורנס מ-"[[אמפייר (מגזין)|אמפייר]]" נתן לסרט ארבעה מתוך חמישה כוכבים, וכינה אותו "סרט לילדים, סטודנטים, סטלנים, כל מי שנהנה להתנתק מהמציאות". ליסה שוורצבאום מ-"[[אנטרטיינמנט ויקלי]]" נתנה לסרט ציון B-minus: "הרגעים הטובים ביותר בסרטו הראשון של בובספוג, הם הרגעים בהם הסרט מרגיש כמו סדרת הטלוויזיה, סתם עוד יום פשוט בחברה התת-ימית האופטימית, שנוצרה בטיפשות מדבקת על ידי סטיבן הילנבורג". דסון תומסון מה-"[[הוושינגטון פוסט]]" נהנה מהסרט: "אתה חייב לאהוב את בובספוג. הספוג הכי מגניב בים, למרות שיש לו מראה מתועש בצורה מחשידה".

קרלה מאייר מה-"[[סן פרנסיסקו כרוניקל]]" כתבה כי "''בובספוג: הסרט'' שומר על הקסם הדו-ממדי של סדרת האנימציה הפופולרית של [[ניקלודיאון]], אך מוסיף כמה טריקים: קצת תלת-ממד פה, קצת [[דייוויד הסלהוף]] שם. עם זאת, סוד קסמה של הסדרה מעולם לא היה טמון בוויזואליה שלה. 'בובספוג' מצא חן בעיני ילדים ומבוגרים בזכות מתיקות וחוכמה, שגם כאן יש בשפע". א. או. סקוט מ-"[[הניו יורק טיימס]]" נתן לסרט ציון של ארבעה מתוך חמישה: "***בובספוג: הסרט**' הוא קומדיה מצחיקה ומהנה".

חלק מהביקורות שיבחו את הופעתו של [[דייוויד הסלהוף]] בסרט. ג'ניפר פריי מ[[הוושינגטון פוסט]] כתבה, "לראות את השערות על גבו (וירכיו ושוקיו) של הסלהוף מוגדלות באופן מוגזם כל כך זה אולי קצת מפחיד. כמו הסרט, הכל נעשה בטעם טוב". מייסד "סינמה בלנד", ג'ושוע טיילר, קרא לתפקידו של הסלהוף "הופעת האורח הטובה ביותר שראיתי מאז ש[[פרד סבאג']] תקע ג'וינט במפשעה שלו וניגן בקלרינט כדי להקסים את הנחש העשן שנוצר".

דייוויד אדלשטיין מ-"[[סלייט]]" מתח ביקורת על עלילת הסרט, וכינה אותה "עוגן גדול וכבד של מבנה עלילתי שגורר את הסרט מטה". מייק קלארק מ"[[USA Today]]" כינה אותו "מאולתר ולא מזיר - אך מול תחרות רב-קולנועית ותיקה הרבה יותר - בובספוג בקושי "בסדר" בהשוואה ל-"*משפחת סופר-על*". מבקר ציין ב"[[טיים אאוט לונדון]]" בביקורתו של [[טוד מקארתי]] ב-"[[וראייטי (מגזין)|וראייטי]]", אמר כי הסרט "סופג יותר מדי מים במהלך טבילה ארוכה בסרט באורך מלא".

==== בארץ ====
[[אהרון קשלס]] מ-[[ynet]] שיבח את הסרט וכתב כי בקונצנזוס המבקרים נכתב: .

גם מבקרים שלא הכירו את סדרת הטלוויזיה בארץ (שלא הייתה מוכרת לכל באותה תקופה היות שרק החלה את שידוריה נתנו ביקורות טובות. ב-[[Time Out תל אביב]] נכתב כי נכתב: . מבקר הקולנוע [[יהודה סתיו]] מ[[ידיעות אחרונות]] נתן לסרט שלושה כוכבים מתוך חמשה וכתב נכתב: .

[[רותה קופפר]] מ-"[[הארץ]]" ו-"[[TheMarker]]" כתבה כי: 

==== נקודת המפנה ====
[[קובץ:Stephen Hillenburg by Carlos Cazurro.jpg|ממוזער|182x182 פיקסלים|יוצר הסדרה ובמאי הסרט [[סטיבן הילנבורג]] הלך לעולמו ב-[[26 בנובמבר]] [[2018]] לאחר מאבק במחלת ה-[[טרשת אמיוטרופית צידית|ALS]].]]
בעוד הסרט קיבל לרוב ביקורות טובות מצד מבקרים ומעריצי הסדרה, הוא נחשב לנקודת המפנה עבור הסדרה; מעריצים רבים מאמינים שחלה ירידה באיכות הפרקים של הסדרה החל מיציאתו לאקרנים של הסרט הראשון. בעוד פרקים ששודרו לפני צאת הסרט זכו לשבחים על "הגאונות המוזרה" שלהם, על הפרקים ששודרו לאחר צאת הסרט נאמר כי הם "מבזבזים את תשומת הלב של ילדים", "מייגעים", "משעממים", "מדכאים מבינוניות" ו-"מצחיקים בקושי". לאחר צאתו של הסרט, מעריצים החלו לעזוב את הסדרה, ואתרי המעריצים נותרו עזובים. חלק מהמעריצים חושבים שהירידה ברייטינג של הסדרה בשנת 2012 נובעת מירידה באיכות הסדרה, וכי כל תמיכה מטעם המעריצים שהסדרה מקבלת מדי פעם אינה מספיקה בכדי להציל אותה ממדרון הרייטינג בו היא נמצאת. דבר זה נבע עקב כך שלאחר הסרט, סטיבן הלינבורג וכותבים נוספים מהצוות המקורי עזב את הפקת הסדרה.

=== פרסים והוקרה ===


=== פרויקט מעריצים ===
לזכרו של סטיבן הילנבורג, פרויקט של שיתוף פעולה ללא מטרות רווח בהנפשה מחדש בשם "בובספוג: הסרט - רטוב מחדש", שוחרר לאינטרנט ב-1 במאי 2022. בדומה לשיתוף הפעולה של 3GI "*Shrek Retold''", בסרטון לקחו חלק למעלה מ-300 אמנים שהנפישו והקליטו מחדש את האנימציה והאודיו של הסרט בסגנונות האמנותיים שלהם. במהלך בכורת הסרטון ביוטיוב, הוא הוסר על ידי פרמאונט גלובל עקב הפרת זכויות יוצרים. כתוצאה מכך, ההאשטאג #JusticeForSpongeBob (#צדקלבובספוג) הפך לטרנד בטוויטר נגד פעולתה של פרמאונט. הסרטון שוחזר למחרת.

## סרטי המשך עצמאיים
### בובספוג מכנס מרובע - הסרט

בפברואר 2012 הוכרז כי סרט שני של בובספוג נמצא בפיתוח וכי פול טיביט יביים אותו, על בסיס תסריט שכתב בידי ג'ונתן איבל וגלן ברגר על פי סיפור מאת סטיבן הילנבורג פול טיביט, בעוד הילנבורג שם גם כמפיק-שותף בסרט. פרמאונט הודיעה בתחילת יוני 2014 כי הסרט יצא לאקרנים ב-6 בפברואר 2015. בסרט, בובספוג, פטריק, סקווידוויד, מר קראב, פלנקטון וסנדי יוצאים להחזיר את המתכון הסודי של קציצת הסרטן מפיראט שגב אותו, ובכך עולים אל פני השטח. הסרט הופץ בארץ ב-5 במרץ 2015.

### בובספוג הסרט: מבצע הצלה

בסוף שנת 2019 הוכרז כי הסרט שלישי, בובספוג הסרט: מבצע הצלה, נמצא בפיתוח והוא יצא לאקרנים ב-14 באוגוסט 2020 בקנדה, בעוד ביתר העולם הוא הופץ ב-5 בנובמבר 2020 בשירות הסטרימינג נטפליקס (הסרט יועד במקור להפצה גם לבתי הקולנוע, אך בגלל מגפת הקורונה נטפליקס קנתה את הזכויות להפצה העולמית של הסרט), ובארצות הברית הופץ הסרט ב-3 במרס 2021 דרך שירות הסטרימינג פרמאונט+. טים היל שימש כבמאי, בעוד התסריט נכתב על ידי אהרון ספרינגר, ג'ונתן איבל וגלן ברגר כתבו את התסריט. בסרט, בובספוג ופטריק יוצאים למסע להציל את גארי, ומגלים כיצד בובספוג וגארי נפגשו במחנה האלמוגים.

### בובספוג הסרט: מחפשים את מכנסמרובע

סרט הקולנוע הרביעי של "בובספוג מכנסמרובע" אושר רשמית לפיתוח בפברואר 2022. באפריל 2023, במהלך פאנל ה-CinemaCon של סרטי פרמאונט, הוכרז שהסרט ייקרא "The SpongeBob Movie: Search for SquarePants", כאשר דרק דריימון הוותיק בסדרה אמור לביים את הסרט. באפריל 2024, דווח כי המדבבים הקבועים של הסדרה הכוללים את טום קני, קלנסי בראון, רוג'ר באמפס, ביל פאגרבקה, קרולין לורנס ומר לורנס ישחזרו את תפקידיהם. פאם בריידי וליסה סטיוארט ישמשו כמפיקות. באירוע קומיק-קון בסן דייגו ביולי 2024, מארק המיל הכריז שהוא ידבב את ההולנדי המעופף, במקום השחקן המקורי בריאן דויל-מורי.

הסרט מתוכנן לצאת לאקרנים ב-19 בדצמבר 2025, על ידי Paramount Pictures. הוא תוכנן בעבר ל-23 במאי 2025,אך נדחק ל-19 בדצמבר 2025 עם הסרט "משימה בלתי אפשרית: חשבון סופי" שתפס את משבצת מאי 2025 עקב שביתת אמני הטלוויזיה והרדיו בשנת 2023.

## קישורים חיצוניים

* 

## הערות שוליים

קטגוריה:סרטי 2004
קטגוריה:סרטי הנפשה אמריקאיים
קטגוריה:סרטי קומדיה
קטגוריה:סרטי הרפתקאות
קטגוריה:סרטים מבוססי סדרות טלוויזיה
קטגוריה:סרטי קומדיה מונפשים
קטגוריה:סרטים מצוירים למחצה
קטגוריה:בובספוג מכנסמרובע - סרטים
קטגוריה:סרטים על דגים
קטגוריה:סרטי אנימציה של ניקלודיאון
קטגוריה:סרטי אנימציה של פרמאונט
קטגוריה:סרטי פולחן